text:  Obstojný, poctivý, aj keď trochu zdĺhavý paranojou liznutý politický triller. Dej sa totiž posúva dopredu len veľmi pomalou chôdzou, až som mal dojem, že prešlapuje občas na mieste. Oceňujem však, že si Polanski vystačil aj bez zabijakov, cool explózií a prestreliek (najakčnejšou scénou je McGregorove prelezenie plotu) a 2 hodiny ma dokázal šponovať len rozhovormi, vezúc sa na potemnelej upršanej a sychravej atmosfére vyľudneného ostrova. Príbeh so zápletkou totiž nie je vôbec nijak zvlášť komplikovaný, či rafinovaný. Je to len taká bublina nafukovaná hromadou prázdnych politických, spravodajských a novinárskych obkecávačiek, prekladaná výstražnými hláškami typu "do čoho si sa to namočil!", takže to vzbudzuje dojem, že vám niečo veľké a dôležité nestále uniká. V závere však celá bublina splaskne v tej najočakávanejšej najbanálnejšej pointe, ktorej odhalenie je pritom tak trošku "na palicu"... Objektívne 3 hviezdy, aj keď vďaka sympatickej postave skvelého E. McGregora by som bol ochotný si to pozrieť kľudne znovu a možno prihodiť aj tú štvrtú..
item_title: Muž ve stínu
item_directors: Roman Polanski
item_screenwriters: Robert Harris Roman Polanski
item_cast: Ewan McGregor Pierce Brosnan Jon Bernthal Tom Wilkinson Olivia Williams Kim Cattrall Robert Pugh Eli Wallach Timothy Hutton Jim Belushi Jaymes Butler Milton Welsh Alister Mazzotti Sylke Ferber David Rintoul Clayton Nemrow Mo Asumang Martin Hentschel Jeff Burrell Cecilia Pillado Julia Kratz Susanne Menner Talin Lopez Regine Hentschel Soogi Kang Iris Karina John Keogh Michael S. Ruscheinsky Morgane Polanski Daphne Alexander Joel Kirby Errol Trotman-Harewood Tim Preece Julian F.M. Stoeckel Nyasha Hatendi Fred Aaron Blake